സിവില് സര്വ്വീസ് പരീക്ഷ ഫലം പ്രസിദ്ധീകരിച്ചു മലയാളിത്തിളക്കം ഏറെ ന്യൂഡല്ഹി: 2020ലെ സിവില് സര്വ്വീസ് പരീക്ഷാ ഫലം പ്രസിദ്ധീകരിച്ചു. ശുഭം കുമാറിന് ആണ് ഒന്നാം റാങ്ക്. ജാഗ്രതി അവസ്തി, അങ്കിത ജെയിന് എന്നിവര് രണ്ടും മൂന്നും റാങ്കുകള് യഥാക്രമം നേടി. തൃശ്ശൂര് കോലഴി സ്വദേശിനിയായ മീര കെ ആറാം റാങ്ക് നേടി. മിഥുന് പ്രേംരാജ് പന്ത്രണ്ടാം റാങ്കും കരിഷ്മ നായര് 14ാം റാങ്കും സ്വന്തമാക്കി. പി ശ്രീജ 20, അപര്ണ്ണ രമേശ് 35, അശ്വതി ജിജി 41, നിഷ 51, വീണ എസ് സുധന് 57, അപര്ണ്ണ എം ബി 62 ,പ്രസന്നകുമാര് 100, ആര്യ ആര് നായര് 113, കെഎം പ്രിയങ്ക 121, ദേവി പി 143, അനന്തു ചന്ദ്രശേഖര് 145, എ ബി ശില്പ 147, രാഹുല് എല് നായര് 154, രേഷ്മ എഎല് 256, അര്ജുന് കെ 257 തുടങ്ങിയവരാണ് റാങ്ക് പട്ടികയിലെ മറ്റ് മലയാളികള്. ആദ്യ ആറ് റാങ്കുകളില് അഞ്ചും വനിതകള്ക്കാണ്. 761 ഉദ്യോഗാര്ത്ഥികളാണ് നിയമനത്തിന് യോഗ്യത നേടിയത്. ഇതില് ജനറല് കാറ്റഗറിയില് നിന്ന് 263 പേരും ഒബിസി വിഭാഗത്തില് നിന്ന് 229 പേരും എസ് സി വിഭാഗത്തില് നിന്ന് 122 പേരും എസ്ടി വിഭാഗത്തില് നിന്ന് 61 പേരുമാണ് യോഗ്യത നേടിയത്.